Chiki Sarkar

Si Chiki Sarkar sarong parapublikar nin libro gikan sa Kolkata na namundag kan 1979 . Siya nagtogdas kan Juggernaut Books.

 Ginikanan 
Si Chiki Sarkar namundag sa sarong pamilyang Bengali, aking babayi ni Aveek Sarkar, sarong peryodista asin prodyuser nin peryodiko, asin kan saiyang agom na si Rakhi Sukar. Si Aveek Sarkar kaapil sa pamilya na pinapadalagan an base sa Kolkata na Ananda Bazaar Patrika Media Group, na inot natogdas kan 1876.

 Karera 
Nagpoon siya kan saiyang karera sa pagpublikar sa kompanyang base sa London an Bloomsbury Publishing. 

Nagtrabaho siya duman nin pitong taon, asin kan huri nagbalyo sa Delhi kan 2006 saka nag-iba sa Random House.

Kan 2011, si Chiki Sarkar an naging parapublikar sa Penguin Books India. 

Kan 2013, nagsaro an mga parapublikar na  Penguin Books asin Random House asin si Sarkar an ginibong pamayo sa Indya. 

Makalihis nin duwang taon, kan 2015, nagpatindog siya nin sadiri niyang kompanya sa pagpublikar, an Juggernaut Books.

Sarong World Economic Forum Young Global Leader, si Sarkar saro man na  Fortune India's Most Powerful Women, Forbes 2018 W-power trailblazers asin an Economic Times's Rising Women Leaders kan 2015.

 Panahon kan Karera 

 Bloomsbury Publishing 1999-2006
 Random House 2006-2011 na kagtogdas na parapublikar
 Penguin Books India 2011-2013
 Penguin Random House 2013-2015
 Juggernaut Books kagtugdas-parapublikar 2015-presente 

 Juggernaut Books 
Kan 2015, itinugdas ni Sarkar an sadiri niyang publikasyon nin libro, an Juggernaut Books, sarong kompanya nin pagpublikar na may sadiring app. 

An mga mga investors kan Juggernaut iyo sina Nandan Nilekani, Neeraj Aggarwal asin Bharti Airtel. 

An Juggernaut na app may sadiring platform sa pagsurat para sa mga amateur na parasurat tanganing ma-upload nin direkta an saindang mga istorya.

An Juggernaut  nakapublikar na nin mga libro na isinurat kan minasunod na mga parasurat:

 Abhijit Banerjee, Ester Duflo
 William Dalrymple
 Arundhati Roy
 Nandini Sundar
 Perumal Murugan
 Shyam Saran
 Manu S. Pillai
 Rajdeep Sardesai
 Sourav Ganguly
 Twinkle Khanna
 Sunny Leone
 Yasser Usman
 Rajat Gupta
 Abdullah Khan https://www.thehindu.com/books/books-authors/abdullah-khan-author-of-patna-blues-on-his-long-struggle-to-become-a-writer/article28099627.ece
 Tony Joseph

An Juggernaut Books nagpundo na sa pag-andar poon pa kan 2020.

 Mga Panluwas na Takod 

 TED-Talk: Chiki Sarkar: Kun paano an rebolusyon nin smartphone sa India minukna sn bagong henerasyon nin mga parabasa asin parasurat

 Mga Toltolan 
Kategorya:An Sarkar na Pamilya
Kategorya:Ika-21ng siglong negosyanteng Indyan
Kategorya:Ika-20ng siglong negosyanteng Indyan
Kategorya:Mga negosyanteng Babayi gikan sa Sulnopang Bengal
Kategorya:Mga Babaying Indyan na Parapublikar
Kategorya:Mga babaeng Parapublikar
Kategorya:Mga babaeng parapublikar (tao)
Kategorya:Mga negosyante gikan sa Kolkata
Kategorya:Mga Parapublikar na Indyan (tao)